
RAŠTINĖS SKYRIAUS SPECIALISTO (VERTĖJO)
PAREIGYBĖS APRAŠYMAS

I SKYRIUS
PAREIGYBĖ

1. Raštinės skyriaus specialistas (vertėjas) - darbuotojas, dirbantis pagal darbo sutartį. Ši pareigybė priskiriama specialistų pareigybių grupei. Pagrindinė šias pareigas einančio darbuotojo darbo vieta – Telšių apylinkės teismo Telšių rūmai, Kęstučio g. 13, Telšiai ir Mažeikių rūmai, V. Kudirkos g. 4A, Mažeikiai. 
2. Pareigybės lygis – A2.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1. turėti aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija;
3.2. labai gerai mokėti rusų kalbą C1 lygiu, sklandžiai ir taisyklingai dėstyti mintis raštu ir žodžiu;
3.3. laikytis dalykinio pokalbio taisyklių, tarnybinio etiketo reikalavimų, gebėti bendrauti su asmenimis, dalyvaujančiais teismo posėdžiuose bei kitais teismo lankytojais;
3.4. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius teismų veiklą;
3.5. sklandžiai dėstyti mintis raštu ir žodžiu, išmanyti dokumentų rengimo taisykles, mokėti dirbti kompiuteriu Microsoft Office programiniu paketu, dauginimo technika; 
3.6. gebėti valdyti, kaupti, sisteminti, analizuoti, apibendrinti informaciją, rengti pagrįstas išvadas.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas: 
5. teismo posėdžių metu versti asmenų, nemokančių valstybinės kalbos, paaiškinimus, parodymus, pareiškimus iš rusų kalbos į valstybinę kalbą, o asmenims, nemokantiems valstybinės kalbos, paaiškinimų, parodymų, pareiškimų, balsu perskaitomų dokumentų turinį, teisėjų nurodymus, procesinius sprendimus iš valstybinės kalbos į rusų kalbą;
6.  laiku ir tinkamai atlikti reikalingą teismo siunčiamų dokumentų vertimą raštu iš valstybinės kalbos į rusų kalbą ir teismo gaunamos korespondencijos vertimą raštu iš rusų kalbos į valstybinę kalbą; vykdyti šiai pareigybei pavestas funkcijas, susijusias su LITEKO  informacine sistema, pagal patvirtintą tvarką;
7. vykdyti šiai pareigybei pavestas funkcijas, susijusias su LITEKO informacine sistema, pagal patvirtintą tvarką;
8. esant poreikiui vykti į Telšių ir Mažeikių rūmus vykdyti pareigybės aprašyme nurodytas funkcijas;
9. teikti pasiūlymus dėl vertėjo darbo;
10. atlikti kitus teismo pirmininko, teismo kanclerio, teisėjų, raštinės vedėjo/raštinės biuro vedėjo pavedimus, susijusius su teismo funkcijų vykdymu savo kompetencijos ribose.




IV SKYRIUS
ŠIAS PAREIGAS EINANČIO DARBUOTOJO PAVALDUMAS

  11. Šias pareigas einantis darbuotojas tiesiogiai pavaldus raštinės skyriaus vedėjai ir teismo kancleriui.



